Паўночная Венгрыя

Паўночная Венгрыя () — статыстычны (NUTS 2) рэгіён Венгрыі, які ўключае медзье Боршад-Абаўй-Земплен, Хевеш, Ноград. На поўначы мяжуе са Славакіяй.

Плошча рэгіёна складае 13 428 км² (чацвёрты па плошчы рэгіён Венгрыі). Насельніцтва — 1 194 697 чалавек (даныя 2011 года).Насельніцтва Венгрыі  Узровень беспрацоўя ў 2001 годзе складаў 8 % (вышэйшы па краіне).

Цяжкая прамысловасць — найбольш развітая галіна эканомікі Паўночнай Венгрыі. Перспектыўнай галіной лічыцца турызм.

На тэрыторыі рэгіёна знаходзіцца самы высокі пункт Венгрыі — гара Кекеш. Размешчаная на мяжы са Славакіяй пячора Барадла уключана ў спіс Сусветнай спадчыны ЮНЕСКА.

 Буйныя гарады 
 Мішкальц
 Эгер
 Шальгатар’ян

 Літаратура 



Катэгорыя:Рэгіёны Венгрыі